Warped Tour

Warped Tour — როკ-მუსიკის ფესტივალი, რომელიც ყოველწლიურად, ზაფხულში, იმართებოდა აშშ-სა და კანადაში 1995 წლიდან 2019 წლამდე, ხოლო 2025 წელს დაბრუნდა თავისი 30-ე წლისთავის აღსანიშნავად. 2015 წლისთვის Warped Tour იყო აშშ-ის უდიდესი სამოგზაურო მუსიკალური ფესტივალი და ჩრდილოეთ ამერიკის ყველაზე გრძელვადიანი ტურნე-ფესტივალი. საერთაშორისო დონეზე ფესტივალი გაიმართა ავსტრალიასა (1998–2002 და 2013 წლებში) და გაერთიანებულ სამეფოში (2012 და 2015 წლებში).

პირველი Warped Tour-ის შემდეგ, სკეიტბორდის ფეხსაცმლების მწარმოებელი კომპანია Vans გახდა ფესტივალის ტიტულოვანი სპონსორი, რის შემდეგაც ღონისძიება ცნობილი გახდა როგორც Vans Warped Tour.

Warped Tour-ის დაფუძვნების იდეა კევინ ლაიმანს ეკუთვნის, როგორც ელექტრო ალტერნატიული როკის ფესტივალის, მაგრამ მოგვიანებით მან პანკ-როკისკენ გადაიხარა. მიუხედავად იმისა, რომ იგი ძირითადად პანკ-როკის ფესტივალი იყო, წლების განმავლობაში მასში სხვადასხვა ჟანრის შემსრულებლებიც მონაწილეობდნენ.

2018 წელს ლაიმანმა გამოაცხადა, რომ Vans Warped Tour-ის 2018 წლის ტურნე იქნებოდა უკანასკნელი სრულყოფილი ღონისძიება. 2018 წლის 18 დეკემბერს მან გამოაცხადა ფესტივალის 25-ე წლისთავის აღსანიშნავი სამი შოუს დეტალები, რომლებიც მხოლოდ 2019 წელს გაიმართა.

2019 წლის ნოემბერში გავრცელდა ჭორები, რომ Chris Fronzak გეგმავდა Warped Tour-ის დაბრუნებას ლაიმანის პენსიაზე გასვლის შემდეგ. 2020 წლის 4 ოქტომბერს ფრონზაკმა დაადასტურა, რომ იგი მონაწილეობას მიიღებდა ფესტივალის აღდგენაში, თუმცა "იურიდიული მიზეზების გამო იგი არ შეიძლებოდა დაბრუნებულიყო სამი წლის განმავლობაში".  2024 წელს ლაიმანმა დაადასტურა, რომ Warped Tour 2025 წელს დაბრუნდებოდა, ხოლო მონაწილე შემსრულებლების სია იანვრიდან თებერვლამდე გამოცხადდებოდა.
სქოლიო

კატეგორია:კონცერტები
კატეგორია:მუსიკალური ფესტივალები
კატეგორია:მუსიკალური ფესტივალები ქვეყნების მიხედვით
კატეგორია:1995 წლის საკონცერტო ტურნეები
კატეგორია:საკონცერტო ტურნეები
კატეგორია:საკონცერტო ტურნეები წლების მიხედვით
კატეგორია:ალტერნატიული მუსიკა